**אורך היום והלילה**

**באביב**

**⏴ במבט חדש לכיתה א**

**היקף יחידת הלימוד**: שעור

**עמוד:** 84

**שימו לב!** את הנושא **אורך היום והלילה** (לדוגמה, **אביב**) יש ללמד בכל עונה.

מבנה השיעור בכל עונה יהיה דומה לזה המוצע להלן.

**התלמידים יבצעו את המשימה בבית בעזרת מבוגרים.**

# מטרות

* התלמידים יעקבו ברשת האינטרנט ובאמצעי התקשורת (בעזרת מבוגרים) אחר זמני זריחת השמש ושקיעתה.
* התלמידים יערכו תצפיות (בעזרת מבוגרים) אחר זמני זריחת השמש ושקיעתה ויתעדו אותם.
* התלמידים יסיקו מסקנה לגבי שינויים באורך היום והלילה בכל עונה ויסבירו שזה אחד מן המאפיינים של העונה.

# היערכות לשיעור

* להכין כרטיסי מילים: **אורך היום, אורך הלילה, שמש זורחת, שמש שוקעת**
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%9E%D7%96%D7%92-%D7%94%D7%90%D7%95%D7%95%D7%99%D7%A8-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - אורך היום והלילה באביב.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: אורך היום והלילה באביב

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בשינויים באורך היום והלילה באביב.  פותחים בדיון סביב התופעה של התארכות הימים באביב. מוצע להסב את תשומת לב התלמידים לעובדה שמשך הזמן שבו הם יכולים לפעול בחוץ אחר הצהריים הוא ארוך יותר מאשר בעונת החורף.  שואלים:   * מתי השמש שקעה אתמול? * באיזו עונה אפשר לשחק בחוץ יותר זמן, בחורף או באביב? * מה הספקתם לעשות אתמול מזמן שקיעת השמש ועד לשעה שהלכתם לישון?   **שימו לב!** דיון זה חוזר באמצעות שאלות מתאימות גם בעונת הקיץ. |
| התנסות | עונים על המשימה **מהו אורך היום באביב?** עמוד 84 **חלקים א ו ב**.  מומלץ לערוך מעקב כמה ימים כדי להתוודע למגמת התארכות הימים ולארגן את המידע בטבלה (מומלץ לשתף את ההורים).  מבקשים לדווח בכתה על הממצאים. שואלים: האם כל התלמידים מצאו ממצאים דומים? אם לא- מה יכולה להיות הסבה? מדעו חשוב לבדוק במשך מספר ימים ועל ידי הרבה ילדים? (עקרון החזרות בחקר מדעי). |
| המשגה | לאחר שמנסחים תוצאות מתוך הטבלה מסיקים מסקנות: חלק ג של המשימה **מהו אורך היום באביב?**, עמוד 84  תחילה יש להסיק מסקנות מתוך טבלת האביב ואחר כך לנסח אותן על ידי השוואה לטבלת התיעוד בעונת החורף.  חשוב לציין שיום השוויון הוא 21 במרץ- אורך היום בו שווה לאורך הלילה.   * באביב ההבדל בין אורך שעות היום והלילה הוא קטן מאוד. * באביב הימים מתאים והלילות מתקצרים. * באביב מחשיך מאוחר יותר מאשר בחורף. * באביב היום ארוך יותר מאשר בחורף.   משלימים מידע במשפטים שבתבנית **מה למדנו?** עמוד 84.   * באביב הַיָּמִים (מתארכים) וְהַלֵּילוֹת (מתקצרים). * בַּאביב הַיּוֹם קָצָר יוֹתֵר מֵאֲשֶׁר ב (חורף). * בַּאביב הַלַּיְלָה (ארוך יותר) מֵאֲשֶׁר בַּחורף. |
| יישום | עוקבים אחר שינויים באורך היום והלילה בימים נוספים.  תולים את כרטיסי המילים בכל עונה על הלוח, משנים את העונה ומבקשים מהתלמידים להשלים את המשפטים.  לדוגמה:  **באביב** השמש **זורחת** (מוקדם) **באביב** השמש **שוקעת** (מאוחר).  **באביב הימים** (מתארכים) **באביב הלילות** (מתקצרים). |
| סיכוםורפלקציה | מה למדתי על אורך היום והלילה באביב?  מודע חשוב לדעת מה אורך היום ומה אורך הלילה?  איזה מידע התחדש לי בשיעור? |